บลจ.นครหลวงไทยเปิดขาย2กองทุนเกาหลีวันนี้
บลจ.นครหลวงไทย&nbsp; เปิดขายกองทุนพันธบัตรเกาหลีใต้ ลงทุน 22 เดือน รับ 2.60% ต่อปี เลือกสั้น 3 เดือน รับ 1.20% ต่อปี ขายวันที่ 2 - 8 มิ.ย. 53
2 มิ.ย. 2553

บลจ.นครหลวงไทย  เปิดขายกองทุนพันธบัตรเกาหลีใต้ ลงทุน 22 เดือน รับ 2.60% ต่อปี เลือกสั้น 3 เดือน รับ 1.20% ต่อปี ขายวันที่ 2 - 8 มิ.ย. 53 
นายไตรพิชิต  วัฒนวิจิตร ผู้ช่วยกรรมการผู้จัดการ สายงานจัดการลงทุน บริษัทหลักทรัพย์จัดการกองทุน นครหลวงไทย  เปิดเผยว่า บริษัทฯ เตรียมเปิดเสนอขายกองทุนพันธบัตรเกาหลีอย่างต่อเนื่อง 1. กองทุนเปิดนครหลวงไทย ตราสารหนี้ต่างประเทศ 22 เดือน3/10 (NKT FFI22M3/10) อายุโครงการประมาณ 22 เดือน มูลค่าโครงการ 600 ล้านบาท อัตราผลตอบแทนประมาณ 2.60% ต่อปี (หลังหักค่าใช้จ่าย 0.70% ต่อปี) 
กองทุนดังกล่าวเน้นลงทุนใน Korea Monetary Stabilization Bond (MSB) และ Korea Treasury Bond (KTB) ซึ่งเป็นตราสารหนี้พันธบัตรรัฐบาลและ/หรือสถาบันการเงินประเทศเกาหลีใต้ ที่ได้รับการจัดอันดับความน่าเชื่อถือของผู้ออกตราสารระยะยาว AA จากสถาบัน Fitch Rating ลงทุนในสัดส่วนประมาณ 100% ของมูลค่าทรัพย์สินสุทธิ โดยบริษัทจะทำการรับซื้อคืนหน่วยลงทุนอัตโนมัติเฉพาะผลตอบแทนทุกรอบระยะเวลา 3 เดือนโดยประมาณ และในครั้งสุดท้ายบริษัทจัดการจะรับซื้อคืนจากผลตอบแทนที่ได้รับจากตราสารที่กองทุนลงทุนพร้อมกับเงินลงทุนเริ่มต้นทั้งหมด 
กองทุนเปิดนครหลวงไทย ตราสารหนี้ต่างประเทศ 3 เดือน7/10 (NKT FFI3M7/10) อายุโครงการประมาณ 3 เดือน มูลค่าโครงการ 500 ล้านบาท ด้วยอัตราผลตอบแทนประมาณ 1.20% ต่อปี (หลังหักค่าใช้จ่าย 0.50% ต่อปี) เน้นลงทุนใน Korea Monetary Stabilization Bond (MSB) และ Korea Treasury Bond (KTB) ซึ่งเป็นตราสารหนี้พันธบัตรรัฐบาลและ/หรือสถาบันการเงินประเทศเกาหลีใต้   ที่ได้รับการจัดอันดับความน่าเชื่อถือของผู้ออกตราสารระยะสั้น F-1 จากสถาบัน Fitch Rating ลงทุนในสัดส่วนประมาณ 100% ของมูลค่าทรัพย์สินสุทธิ โดยบริษัทจะทำการรับซื้อคืนหน่วยลงทุนอัตโนมัติครั้งเดียวเมื่อครบกำหนดอายุกองทุน 
ทั้งนี้ กองทุน NKT FFI22M3/10 และกองทุน NKT FFI3M7/10 ได้มีการทำธุรกรรมป้องกันความเสี่ยงจากอัตราแลกเปลี่ยนเต็มจำนวน ลงทุนขั้นต่ำเพียง 2,000 บาท โดยมีราคา 10 บาทต่อหน่วยลงทุน บุคคลธรรมดาไม่ต้องเสียภาษีจากผลตอบแทนที่ได้รับ 
สำหรับนักลงทุนที่ไม่อยากพลาดโอกาสการลงทุน สามารถเข้าใช้บริการ Smart Click ซึ่งเป็นบริการที่สามารถเข้ามา ซื้อ ขาย สับเปลี่ยนหน่วยลงทุนได้ตลอด 24 ชั่วโมง บนเว็บไซด์ www.sci-asset.com โดยสามารถหักบัญชีเงินฝากธนาคารได้ถึง 7ธนาคาร ได้แก่ ธ.นครหลวงไทย, ธ.กสิกรไทย, ธ.ไทยพาณิชย์, ธ.กรุงเทพ, ธ.กรุงศรีอยุธยา, ธ.ทหารไทย และธ.ธนชาติ หรือสามารถขอรายละเอียดเพิ่มเติมได้ที่ เจ้าหน้าที่ฝ่ายบริการลูกค้า โทร. 0-2624-8555 กด 2 หรือ บมจ.ธนาคารนครหลวงไทย สำนักเพชรบุรี  โทร. 0-2208-5000 และ SCIB  Contact  Center โทร.0-2828-8000